વેબ ડેવલોપર વેબસાઇટની ડિઝાઇન તૈયાર કરીને તેને શરૃ કરવાની કવાયત કરે છે. એટલું જ નહીં, તે વેબસાઇટની ક્ષમતા, ગતિવિધિ, ટેક્નિકલ પાસાંઓ અને કોઈ અડચણ આવે તો તેને દૂર કરવાની જવાબદારી માટે તૈયાર રહે છે. વેબસાઇટ માટેનું કન્ટેન એટલે કે સામગ્રી ભેગી કરવાની જવાબદારી પણ તેમની જ રહેલી છે. વેબડેવલોપરનું કાર્ય પોતાના ક્લાઇન્ટ (ગ્રાહક)ને મળીને વેબસાઇટની જરૃરિયાત અને ડિઝાઇન પર ચર્ચા કરવાનું પણ છે. ત્યાર પછી વેબસાઇટનો કોડ લખવામાં આવે છે. એચટીએમએલ અને એક્સએમએલ દ્વારા પ્રોગ્રામિંગ લેંગ્વેજને એટલે કે ભાષાને ઉપયોગમાં લાવે છે. વેબસાઇટના લે આઉટમાં ગ્રાફિક્સ અને ડિઝાઇનના નમૂના (ટેમ્પલેટ)નો યોગ્ય ઉપયોગ કેવી રીતે કરવો તેની પસંદગી પણ વેબ ડેવલોપરની જ હોય છે. વેબ પેજ માટે જરૃરી ઓડિયો, વીડિયોની શોધ કરવી, વેબસાઇટનું મોનિટરિંગ કરવંુ જેવી કામગીરી પણ તેમની જ રહે છે. વેબસાઇટ તૈયાર થયા પછી ગ્રાહકના વિચારોને પૂર્ણ રૃપ અપાય છે.